****

**(PU-541) ภูฏาน 5 วัน - พาโร ทิมพู ปูนาคา วัดทักซัง**

**พาโรซอง ทิมพูซอง ปูนาคาซอง ซิมโทกาซอง คิชูลาคัง สวนสัตว์ภูฏาน**

(พักโรงแรมภูฎาน 4 คืน)

**• ทัวร์ภูฏาน**

• เที่ยวครบ 3 เมืองหลัก เมืองพาโร เมืองทิมพู เมืองปูนาคา

• เที่ยวสบายแบบกรุ๊ปส่วนตัวไม่รีบเร่ง

• อาหารดี - โรงแรมที่พักมาตรฐานรัฐบาล

• ไม่ลงร้านช้อป มีเวลาเที่ยวเต็มที่



|  |  |  |  |
| --- | --- | --- | --- |
| **Days** | **รายการทัวร์**  | **อาหาร** | **Hotel** |
| 1 | สนามบินสุวรรณภูมิ – เมืองพาโร - เมืองทิมพู - วัดชันกังก้า - ที่ทำการไปรษณีย์ – ทิมพูซอง KB153 (06.00-08.15) | -/L/D | ทิมพู |
| 2 | เมืองทิมพู - โดชูล่า (DOCHULA) - เมืองปูนาคา - วัดชิมิลาคัง - ปูนาคาซอง | B/L/D | ปูนาคา |
| 3 | เมืองปูนาคา - ซิมโทกาซอง - สวนสัตว์ - เมมโมเรียลโชเตน - BIG BUDDHA  | B/L/D | พาโร |
| 4 | เมืองพาโร - วัดทักซัง - ช้อปปิ้งเมืองพาโร | B/L/D | พาโร |
| 5 | พิพิธภัณฑ์ - พาโรซอง - วัดคิชูลาคัง – สนามบินสุวรรณภูมิ KB152 (16.20-20.30) | B/L/- |  |

|  |
| --- |
| **• วันเดินทาง** |
| วันเดินทาง | ผู้ใหญ่ | เด็กมีเตียง | พักเดี่ยวเพิ่ม | หมายเหตุ |
| 6 – 10 ธันวาคม 2567 | 56,999.- | 52,999.- | 7,900.- | กรุ๊ป 16 ท่าน |
| 29 ธันวาคม – 2 มกราคม 2568 | 56,999.- | 52,999.- | 7,900.- | กรุ๊ป 16 ท่าน |
| • ลูกค้าเก่า ลดท่านละ 500.-บาท - กรุ๊ปเหมา 10 ท่าน เดินทางได้ทุกวันศุกร์และวันอาทิตย์ |
| • สำหรับท่านที่เดินทางวันอื่น ไฟลท์บินในแต่ละวันมีเปลี่ยนแปลงเวลาบ้างครับ |
| • หมายเหตุ ราคาโปรโมชั่นเฉพาะเดือนธันวาคม-กุมภาพันธ์ 2568 |
| • ใบททท.เลขที่ 11/05028 - สอบถามเพิ่มเติมทางไลน์ @oceansmiletour – โทร.093 6468915 (โจ้) |

**วันแรก : สนามบินสุวรรณภูมิ – เมืองพาโร - เมืองทิมพู - วัดชันกังก้า - ที่ทำการไปรษณีย์ - ทิมพูซอง**

03.30 น. พร้อมกันที่ สนามบินสุวรรณภูมิ อาคารผู้โดยสารขาออก ชั้น 4 ประตูทางเข้าที่ 5 เคาน์เตอร์ สายการบินดรุ๊กแอร์ เจ้าหน้าที่ให้การต้อนรับและอำนวยความสะดวก

06.00 น. ออกเดินทางสู่ ประเทศภูฏาน โดยสายการบินดรุ๊กแอร์ เที่ยวบินที่ KB 153 (บนเครื่องมีบริการอาหาร)

08.15 น. ถึง สนามบินพาโร เมืองพาโร (Paro) ที่ระดับความสูง 2,200 เมตร เหนือระดับน้ำทะเล หลังจากผ่านพิธีการเข้าประเทศ ไกด์ท้องถิ่นโชว์ป้ายรอรับที่สนามบิน ให้ท่านแลกเงินงุลดรัม (Ngultrum) ที่สนามบินพาโร (เวลาของประเทศภูฏาน ช้ากว่าประเทศไทย 1 ชั่วโมง) จากนั้นนำท่านเดินทางสู่ เมืองหลวงทิมพู (Thimphu) (ระยะทาง 65 ก.ม.) แวะชมวิวทิวทัศน์ที่ วัดตัมชู (Tamchoe Monastery) ซึ่งมีสะพานโซ่เหล็กเก่าแก่อยู่ด้านหน้าวัด นำท่านชม จุดชมวิวแม่น้ำวังชู ซึ่งเป็นจุดรวมของแม่น้ำพาโรและแม่น้ำทิมพูที่ไหลมาบรรจบกัน ก่อนที่จะไหลลงสู่ประเทศอินเดีย ระหว่างทางท่านจะได้ชมวิวทิวทัศน์ของทะเลภูเขา ถึง เมืองทิมพู ที่ระดับความสูง 2,350 เมตร

12.00 น. บริการอาหารกลางวันที่ภัตตาคาร (1) หลังอาหารนำท่านชม วัดชันกังก้า Changangkha Temple เป็นวัดที่เก่าแก่กว่า 600 ปี ที่ตั้งอยู่บนเนินเขาวัดนี้ชาวภูฏานมักจะพาเด็กๆมากราบไหว้ขอพร เพื่อให้มีสุขภาพร่างกายแข็งแรงรวมทั้งนิยมมาขอชื่อให้เป็นสิริมงคล จากนั้นนำท่านชม ที่ทำการไปรษณีย์ภูฏาน (Bhutan Post Office) ท่านสามารถถ่ายรูปทำแสตมป์ที่ระลึก และเลือกซื้อดวงตราไปรษณียากรของภูฏาน มีให้เลือกหลาย มีทั้งรูปวิวทิวทัศน์ธรรมชาติ, รูปวัด, ป้อมปราการ, รูปสัตว์, รูปดอกไม้ต่างๆ นำท่านเข้าชมภายใน ทิมพู ซอง Thimpu Dzong หรือมีชื่อเป็นทางการว่า “ตาชิโช ซอง” (Tashicho Dzong) ซึ่งเป็นป้อมปราการที่ตั้งของสำนักพระราชวังและทำเนียบรัฐบาล มีห้องทำงานมาก กว่า 100 ห้อง ในส่วนของมหาอารามนั้นจะมีตำหนักที่ประทับฤดูร้อนของสมเด็จพระสังฆราช ในส่วนของซองแห่งนี้จะอนุญาตให้นักท่องเที่ยวเข้าชม ได้เฉพาะในส่วนของบริเวณวัด ซึ่งที่ในโบสถ์มีพระพุทธเจ้าศรีศากยมุนี พระโพธิสัตว์ท่านคุรุปัทมสัมภวะ และท่านซับดรุง งาวัง นัมเกลซึ่งเป็นผู้รวบรวมชนเผ่าจนเกิดเป็นประเทศภูฏาน ชมการตกแต่งภาพจิตรกรรมผาผนังและผ้าพระบทที่เล่าเรื่องราวในพุทธศาสนา

19.00 น. บริการอาหารเย็นที่โรงแรม (2) หลังอาหารพักผ่อน (พัก Phuntsho Pelri Hotel หรือระดับเดียวกัน)

**วันที่สอง : เมืองทิมพู - โดชูล่า (DOCHULA) - เมืองปูนาคา - วัดชิมิลาคัง - ปูนาคาซอง**

07.00 น. บริการอาหารเช้าที่โรงแรม (3) หลังอาหารนำท่านออกเดินทางสู่ เมืองปูนาคา (Punakha) ระยะทางประมาณ 75 กิโลเมตร แวะชม โดชูล่าพาส (DochuLa Pass) ที่ระดับความสูง 3,150 เมตร ให้ท่านชม สถูป 108 องค์ ที่ถูกโดยราชินีองค์ที่ 1 ในพระเจ้าจิกมี่ซิงเก วังชุก กษัตริย์องค์ที่ 4 แห่งราชวงศ์วังชุก เพื่อเป็นการขอบคุณพระสวามีและบุตรชายในการชนะสงครามและเดินทางกลับมาอย่างปลอดภัย และสถานที่นี้ในวันที่อากาศแจ่มใสท่านสามารถมองเห็นวิวของเทือกเขาหิมาลัยที่งดงาม รวมถึง ยอดเขากังก้าพุนซุม (Gangkhar Phuensum) ซึ่งเป็นยอดเขาที่สูงที่สุดในโลก (ที่ยังไม่มีผู้ใดสามารถปีนขึ้นไปได้) ซึ่งสูงถึง 7,500 เมตร แวะชิมชากาแฟและขนมว่างท่ามกลางบรรยากาศแสนสวยสุดแสนโรแมนติค จากนั้นนำเดินทางสู่เมืองหลวงเก่า ปูนาคา (Punakha) ที่มีภูมิประเทศสูงจากระดับน้ำทะเล 1,300 เมตร และมีอากาศที่อบอุ่นกว่าเมืองทิมพู ด้วยเหตุนี้กษัตริย์ภูฏานและสมเด็จพระสังฆราชจะทรงเสด็จแปรพระราชฐานมาปูนาคาในฤดูหนาว

12.00 น. บริการอาหารกลางวันที่ภัตตาคาร (4) หลังอาหารนำท่าเดินทางสู่ หมู่บ้านโลเบซ่า (Lobesa) ที่ชาวบ้านส่วนใหญ่ได้ตกแต่งผนังอาคารบ้านเรือนด้วยรูปอวัยวะเพศชายตามความเชื่อเรื่องสิริมงคลแห่งการป้องกันสิ่งชั่วร้ายและพลังของการให้กำเนิดชีวิต เพลิดเพลินชมท้องทุ่งนากลางหุบเขา นำท่านชม วัดชิมิลาคัง (Chimi Lhakhang) วัดนี้ได้ถูกค้นพบในปี 1499 โดยพระงาหวัง ชอคเยล ชาวภูฏานนิยมมาไหว้ขอพรในเรื่องครอบครัว อาทิ ขอพรให้ประสบความสำเร็จในเรื่องความรัก ขอพรให้ลูกหรือมาให้พระตั้งชื่อให้ลูก จากนั้นนำท่านชม จุดชมวิวแม่น้ำโพและแม่น้ำโม แม่น้ำสองสายที่ไหลมาบรรจบกันและมีป้อมปูนาคาซองตั้งตระหง่านอยู่ระหว่างแม่น้ำสองสาย เป็นวิวทิวทัศน์ที่สวยงามมากๆ นำท่านเที่ยวชม ปูนาคาซอง (Punakha Dzong) ป้อมปราการประจำเมืองปูนาคา ซึ่งสร้างขึ้นในปี 1637 โดยฉับดรุง งาวังนัมเกล โดยตั้งอยู่ระหว่างแม่น้ำโพ(แม่น้ำพ่อ) และแม่น้ำโม(แม่น้ำแม่) ปัจจุบันเป็นพระราชวังฤดูหนาวของพระสังฆราช ป้อมปราการแห่งนี้ถูกภัยธรรมชาติทำลายหลายครั้ง คือมีไฟไหม้และน้ำท่วม แต่ได้รับการบูรณะอย่างต่อเนื่อง

19.00 น. บริการอาหารเย็นที่โรงแรม (5) หลังอาหารพักผ่อนตามอัธยาศัย (พัก Zhingkham resort โรงแรมมาตรฐานที่มีวิวสวยในปูนาคา หรือระดับเดียวกัน)

**วันที่สาม : เมืองปูนาคา - ซิมโทกาซอง - BIG BUDDHA - เมมโมเรียลโชเตน - สวนสัตว์ - เมืองพาโร**

07.00 น. บริการอาหารเช้าที่โรงแรม (6) หลังอาหารนำท่านเดินทางกลับเมืองทิมพู แวะพักผ่อนอิริยาบท ดื่มชากาแฟ ชมวิวเทือกเขาหิมาลัย โดชูล่าพาส (DochuLa Pass) จากนั้นออกเดินทางไปชม ซิมโทกาซอง (Simtokha Dzong) ซึ่งเป็นซองที่เก่าแก่ที่สุดอีกแห่งหนึ่งของประเทศ สร้างขึ้นในสมัยรวมชาติ ใช้เป็นโรงเรียนสอนภาษา“ซองคา”ซึ่งเป็นภาษาประจำชาติ และใช้เป็นโรงเรียนสอนศาสนาสำหรับสามเณรลามะ ชมความเก่าแก่ของวัด สักการะพระพุทธรูปและพระโพธิสัตว์ภายในโบสถ์ (สำหรับท่านสนใจแต่งชุดประจำชาติภูฏานคือ"ชุดโก" สำหรับผู้ชาย และ"ชุดคีร่า" สำหรับผู้หญิง ทางบริษัทได้จัดเตรียมชุดไว้สำหรับทุกท่าน ฟรีครับ) จากนั้นนำท่านชมวิวบนเนินเขา Kuenselphodrang เหนือตัวเมืองในจุดที่มีฮวงจุ้ยดีที่สุดในประเทศภูฏาน พร้อมนมัสการพระพุทธรูปหล่อสัมริดประทับนั่งกลางแจ้ง Big Buddha สูง51.50 เมตร องค์ใหญ่ที่สุดในโลก ซึ่งเกิดขึ้นมาจากการรวมพลังของชาวพุทธจากทั่วโลก โดยได้ต้นแบบมาจากพระพุทธรูปที่พุทธคยา

12.00 น. บริการอาหารกลางวันที่ภัตตาคาร (7) หลังอาหารนำท่านเที่ยวชม เมมโมเรียลโชเตน (Memorial Chorten) เป็นมหาสถูปที่สร้างขึ้นในปี 1974 ตามแนวพระราชดำริของพระเจ้าจิกมี ดอร์จิ วังชุก กษัตริย์องค์ที่ 3 แห่งราชวงค์วังชุก ซึ่งเสด็จสวรรคตในปี 1972 สร้างขึ้นเพื่อสันติสุขและความรุ่งเรืองของโลก จากนั้นชม สถานอนุรักษ์สัตว์ประจำชาติของภูฏาน ที่เรียกว่า ทาคิน (Takin) ซึ่งปัจจุบันหาดูได้ยากมาก ออกเดินทางกลับสู่ เมืองพาโร

19.00 น. บริการอาหารเย็นที่โรงแรม (8) หลังอาหารพักผ่อน (พัก Hotel Olathang หรือระดับเดียวกัน)

**วันที่สี่ : เมืองพาโร - วัดทักซัง - ช้อปปิ้งเมืองพาโร**

07.00 น. บริการอาหารเช้าที่โรงแรม (9) หลังอาหารนำท่านเดินทางขึ้นสู่ วัดทักซัง (Taktshang Goemba) หรือ รังเสือ (Tiger Nest) ซึ่งตั้งอยู่บนหน้าผาสูง 900 เมตร วัดทักซังเป็นสถานที่แสวงบุญที่ชาวภูฏานเลื่อมใสศรัทธากันมากที่สุด นำท่านเดินขึ้นสู่ยอดเขาจากระดับน้ำ 2,300 เมตรสู่ยอดเขา 3,100 เมตร ใช้เวลาประมาณ 2.30 - 3 ชั่วโมง (สำหรับท่านสนใจขี่ม้าติดต่อกับไกด์ท้องถิ่นได้ครับ ไม่รวมในรายการทัวร์)

12.00 น. บริการอาหารกลางวันที่ภัตตาคารบนยอดเขา (10) หลังอาหารนำท่านไปนมัสการพระพุทธรูปและรูปของคุรุรินโปเช่ ซึ่งชาวภูฏานถือว่าเป็นพระพุทธเจ้าองค์ที่ 2 ที่วัดทักซัง สมควรแก่เวลานำท่านลงจากวัดทักซัง จากนั้นนำท่านช้อปปิ้งของฝากจากเมืองพาโร

19.00 น. บริการอาหารเย็นที่โรงแรม (11) หลังอาหารพักผ่อน (พัก Hotel Olathang หรือระดับเดียวกัน)

• หมายเหตุ : สำหรับท่านที่ไม่อยากขึ้นไปเที่ยวบนเขา สามารถเปลี่ยนโปรแกรมนำเที่ยวในเมืองพาโรได้ครับ

**วันที่ห้า : พิพิธภัณฑ์ภูฏาน - พาโรซอง - วัดคิชูลาคัง - สนามบินสุวรรณภูมิ**

07.00 น. บริการอาหารเช้าที่โรงแรม (12) หลังอาหารนำท่านชม พิพิธภัณฑสถานแห่งชาติ (National Museum of Bhutan) ซึ่งในอดีตเคยเป็นหอสังเกตการณ์ หรือ ตาซอง (Ta Dzong) ให้แก่พาโร ริงปุง ซอง แต่ถูกเปลี่ยนเป็นพิพิธภัณฑ์ในปี ค.ศ. 1968 มีทั้งหมด 6 ชั้น พิพิธภัณฑ์แห่งนี้เป็นที่เก็บรวมรวม ภาพพระบฏ อาวุธ เหรียญกษาปณ์ เครื่องมือเครื่องใช้ไม้สอย สัตว์ป่าแถบเทือกเขาหิมาลัย ตลอดจน ดวงตราไปรษณีย์ที่สวยงามมากมายหลายรูปแบบ จากนั้นนำท่านชม พาโรริงปุงซอง (Paro Ringpung Dzong) สร้างขึ้นในปี ค.ศ. 1646 โดยฉับดรุง งาวัง นัมเกล ถูกสร้างบนพื้นที่ ที่เด่นตระหง่านอยู่ในหุบเขาพาโร ทางเข้าตัวซองจะมีสะพานไม้ที่สวยงามพาดผ่านแม่น้ำเพื่อเข้าสู่ตัวซอง ปัจจุบันพาโรซองเป็นทั้งสถานที่สำหรับส่วนบริหารเมืองพาโรและส่วนที่เป็นวัด ซึ่งมีพระสงฆ์จำพรรษาอยู่ประมาณ 200 รูป และยังเป็นสถานที่หนึ่งที่เคยใช้ถ่ายทำภาพยนต์ เรื่อง The Little Buddha (การเข้าไปในป้อมหรือซองทุกแห่งจะต้องแต่งกายสุภาพเรียบร้อย ไม่เป็นชุดสั้น ไม่ใส่เสื้อยืดแขนสั้น ไม่กางร่ม และไม่สวมหมวก ส่วนชาวภูฏานทุกคนจะต้องสวมชุดประจำชาติ)

12.00 น. บริการอาหารกลางวันที่ภัตตาคาร (13) หลังอาหารนำท่านเที่ยวชม คิชูลาคัง (Kyichu Lhakhang) หรือ วัดคิชู วัดเก่าแก่ที่สุดแห่งหนึ่งของภูฏาน อายุ1,300 ปี สร้างในสมัยที่ภูฏานยังเป็นดินแดนส่วนหนึ่งของทิเบต ซึ่งกษัตริย์ซงจ้านก้านปู้โปรดให้สร้างวัดขึ้น 108 แห่ง เพื่อตอกหมุดสะกดอวัยวะ108 จุดของยักษ์ตนหนึ่งซึ่งนอนแผ่ขวางกั้นการประกาศพระธรรมบนเทีอกเขาหิมาลัย โดยที่พระองค์ทรงมุ่งหมายที่จะให้สัจธรรมคำสอนของพระพุทธเจ้าเผยแผ่ไปทั่วดินแดนแห่งนี้ จุดที่สร้างวัดคิชูเป็นเท้าซ้ายของยักษ์ (อีกวัดหนึ่งในภูฏานอยู่ที่เมืองบุมทัง วัดจัมเบ สร้างตรงเข่าซ้ายของยักษ์) จากนั้นชมต้นสนไซเปรสไม้ประจำชาติต้นเก่าแก่ที่หน้าวัดและชมวิวกว้างไกลของเทือกเขาหิมาลัย มองเห็นยอดเขาจูโมฮารี ที่สูงที่สุดในภูฏาน 7,340เมตร (จูโมฮารีจะเห็นได้เมื่อฟ้าเปิดอากาศใส) จากนั้นนำท่านเดินทางสู่ สนามบินพาโร

16.20 น. ออกเดินทางกลับกรุงเทพ โดยสายการบินดรุ๊กแอร์ เที่ยวบินที่ KB 152 (บนเครื่องมีบริการอาหาร)

20.30 น. เดินทางกลับถึง ท่าอากาศยานสุวรรณภูมิ โดยสวัสดิภาพ

**• ค่าบริการนี้รวม**

• ตั๋วเครื่องบิน กรุงเทพฯ-พาโร-กรุงเทพฯ และ ค่าภาษีสนามบิน

• ค่าอาหารทุกมื้อตามระบุในรายการ

• ค่าที่พักโรงแรม (พักห้องละ 2 ท่าน) โดยใช้โรงแรมที่ผ่านการรับรองจากรัฐบาลภูฏาน

• ค่าวีซ่า + ค่าพัฒนาการท่องเที่ยว

• ค่าพาหนะในการนำเที่ยวและค่าเข้าชมสถานที่ตามระบุไว้ในโปรแกรม

• ค่ามัคคุเทศก์ท้องถิ่น (ภาษาอังกฤษ)

**• ค่าบริการนี้ไม่รวม**

• ค่าทิปไกด์ท้องถิ่นและคนขับรถภูฏาน (รวมทั้งทริป 40 ดอลล่า)

**• การสำรองที่นั่ง**

1.วางมัดจำท่านละ 25,000.-บาทโดยผ่านบัญชี (เพื่อทำการจองตั๋วครับ)

2.ส่วนที่เหลือชำระก่อนการเดินทางอย่างน้อย 14 วัน

**• การยื่นขอวีซ่า**

1.สแกนหน้าสำเนาพาสพอร์ต และ สแกนรูปถ่าย

2.บริษัทฯ เป็นคนยื่นเอกสารขอวีซ่าจากการท่องเที่ยวภูฏานที่เมืองทิมพู (ซึ่งใช้เวลาประมาณ 7-10 วัน)

• โรงแรมที่พัก : เราใช้โรงแรมที่มาตรฐาน ผ่านการรับรองจากรัฐบาลภูฏาน

**• ข้อมูลท่องเที่ยวเพิ่มเติม....**

• ภูฎาน : เป็นประเทศที่อยู่ในหุบเขาสูง มีพื้นที่ราบและพื้นที่ทำการเกษตรมีน้อย

• อาหารการกิน : มีอาหารจำพวกผักเยอะหน่อยครับ เนื้อสัตว์ส่วนใหญ่นำเข้ามาจากประเทศอินเดีย

• โรงแรม : เราใช้โรงแรมที่มาตรฐาน ผ่านการรับรองจากรัฐบาลภูฏาน

• บุหรี่ : การนำบุหรี่เข้าประเทศภูฏาน ท่านต้องจ่ายภาษี 100% และการสูบบุหรี่ในที่สาธาณะเป็นสิ่งผิดกฎหมายด้วยครับ

• การแต่งตัว : การท่องเที่ยวในประเทศภูฏาน แนะนำให้แต่งตัวแบบเรียบร้อย เพราะภูฏานรักษาวัฒนธรรมอย่างเหนียวแน่น

• การถ่ายรูป : ประเทศภูฏาน ท่านสามารถถ่ายรูปได้แทบทุกสถานที่ ยกเว้นพระพุทธรูปที่อยู่ภายในวัดครับ

• ทริปนี้เป็นทัวร์กึ่งประวัติศาสตร์ ศิลปวัฒนธรรมและธรรมชาตินะครับ

|  |
| --- |
| **• แพ็คเก็จทัวร์ (เดินทางได้ทุกวันศุกร์ หรือ วันอาทิตย์ เฉพาะเดือนธันวาคม-กุมภาพันธ์ 2568)** |
| จำนวนคน | ผู้ใหญ่ | พักเดี่ยวเพิ่ม | รถ |
| 2 ท่าน | 64,900.- | 7,900.- | SUV VEHICLES |
| 6 ท่าน | 59,900.- | 7,900.- | HIACE OR HYNDAI H1 |
| 7 – 10 ท่าน | 56,900.- | 7,900.- | COASTER BUS |
| 15 ท่าน แถมฟรี 1 ท่าน | 56,900.- | 7,900.- | COASTER BUS |
| • ลูกค้าเก่า ลดท่านละ 500.-บาท• ราคาแพ็คเก็จทัวร์ รวมค่าทิปไว้เรียบร้อยแล้ว |
| • หมายเหตุ ราคาโปรโมชั่นเฉพาะเดือนธันวาคม-กุมภาพันธ์ 2568 |
| • เวลาไฟลท์บินในแต่ละวัน แตกต่างกันเล็กน้อยครับ |